Dilluns s´inicia el període de votació dels pressupostos participatius
13 juny 2018

## Dilluns s´inicia el període de votació dels pressupostos participatius13 juny 2018Última actualització: 14 juliol 2025

![](../gestion/img/pressupostos-participatius.jpg)  
  

Gandia, 13 de juny de 2018.- Des de la Regidoria de Polítiques amb la Ciutadania valoren positivament la gran quantitat de propostes ciutadanes. 67 propostes innovadores repartides per tots i cada un dels districtes de Gandia i agrupades en huit categories segon l'àrea d’influència per facilitar la selecció en la votació.  **Nahuel González, regidor de Polítiques amb la Ciutadania** ha ficat en valor la implicació de la ciutadania de Gandia, perquè _“gràcies a l'apoderament i la seua participació poden eixir a votació una gran quantitat de propostes innovadores, diversificades i distribuïdes per tots els barris per triar la Gandia que tots i totes volem”._

El període de votació serà del dilluns 18 de juny al diumenge 1 de juliol. El dilluns 18 de juliol de 9h fins a les 20h serà la votació física en la planta baixa de l'Ajuntament de Gandia on es facilitaran les paperetes amb les 67 propostes per seleccionar un màxim de 3. El dimarts 19 s'actualitzarà la pàgina web anul·lant els participants de la votació física per a impossibilitar que tornen a votar de forma telemàtica i deixant-la preparada per a la votació. A partir del dimecres 20 fins al diumenge 1 (els dos dies inclosos) es podrà votar de forma telemàtica en la web de Participa Gandia introduint el DNI i la data de naixement.

_“Hem decidit ficar totes les facilitats que estan al nostre abast per a que siga una votació inclusiva, en paraules del regidor Nahuel González qualsevol persona que vulga votar ho podrà fer sense cap problema, de forma inclusiva i democràtica”._ En este sentit, hi hauran persones facilitadores que treballaran per facilitar la votació telemàtica en tots els centres socials de Gandia, a més s’hi programarà un punt de votació mòbil que estarà en diferents espais de la ciutat durant el període de votació per animar i facilitar la votació.

Finalment, González anima la població a participar de les votacions i ser protagonistes _“els pressupostos participatius són un mecanisme de decisió col·lectiva que ha de fer seu la ciutadania. Emplace la ciutadania de Gandia a ser la protagonista i participar activament de les votacions per triar la ciutat que tots i totes volem”_.